
Riigihanke korraldamine ja loa andmine liisingulepingu sõlmimiseks

1. Asjaolud ja menetluse käik
Narva Paemurru Spordikooli õppeprotsess näeb ette õpilaste osalemist erinevatel võistlustel nii Eestis kui ka välismaal. Praegu kasutab spordikool reisideks transpordifirmade teenust, mille hind on kõrge ja ei ole tagatud transporditeenuse kättesaadavus spordikoolile vajalikul ajal. Narva Paemurru Spordikooli juhtkond soovib kasutada väikebussi kasutusrendi korras. See võimaldab koolil hoida transpordikulud kokku ja efektiivsemalt korraldada oma õppeprotsessi käigus esinevaid väljasõite. Narva Paemurru Spordikooli 2013. aasta eelarves on vajalikud vahendid esimese sissemakse ja kasutusrendi maksete tegemiseks aasta lõpuni olemas.
Takistamatu töö tagamise eesmärgiga taotleb Narva Paemurru Spordikool luba riigihanke korraldamiseks ja selle tulemusena uue väikebussi liisingulepingu sõlmimiseks.

2. Õiguslikud järeldused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005 määrusega nr 20/57 kinnitatud linnavara eeskirja punktile 34 alapunktile 34.2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.
3. Otsus
3.1 Narva Paemurru Spordikoolil korraldada väikebussi liisingulepingu riigihanget.
3.2 Lubada Narva Paemurru Spordikoolile sõlmida riigihanke võitjaga hankeleping.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

